ब्रुक हर 16वीं बॉल पर सिक्स मारते हैं, फिन का स्ट्राइक रेट 160; ग्रीन टॉप ऑलराउंडर
IPL Cricket Team Player Performance 2023; Records & Stats. Follow Indian Premier League (IPL) Latest News Updates On Dainik Bhaskar इंडियन प्रीमियर लीग यानी कि IPL क्रिकेट जगत में 15 साल पूरे कर चुकी है। 31 मार्च से लीग का 16वां सीजन शुरू होने जा रहा है। अब तक के सफर में लीग ने व्युअरशिप और फैंस फॉलोइंग के कई सारे रिकॉर्ड तोड़ हैं
इंडियन प्रीमियर लीग (IPL) के 15 साल पूरे हो चुके हैं। गुजरात टाइंट्स और चेन्नई सुपरकिंग्स के बीच मैच से 16वें सीजन की शुरुआत हो रही है। युवा और अनुभवी खिलाड़ियों के रोमांचक प्रदर्शन ने लीग में व्यूअरशिप और फैन फॉलोइंग के कई रिकॉर्ड तोड़े।
IPL स्पेशल स्टोरी में आज जानेंगे उन युवा खिलाड़ियो के बारे में, जो इस सीजन में डेब्यू करेंगे। इनमें कई ऐसे हैं, जो इमर्जिंग प्लेयर का अवॉर्ड जीतने के दावेदार बन सकते हैं। इनमें विदेशी कैमरून ग्रीन और हैरी ब्रूक के अलावा घरेलू क्रिकेट में अपनी चमक बिखेर चुके विव्रांत शर्मा और राज बावा शामिल हैं।
यहां देखें टॉप-10 युवा खिलाड़ी जो IPL में डेब्यू कर सकते हैं...
1. कैमरून ग्रीन: टॉप ऑर्डर बैटर, 140+ की स्पीड से गेंद फेंकते हैं
ऑस्ट्रेलिया के टॉप ऑर्डर बैटर कैमरून ग्रीन को मुंबई इंडियंस ने मिनी ऑक्शन में 17.50 करोड़ रुपए की मोटी रकम देकर खरीदा। ग्रीन पहली बार ही IPL में उतरेंगे। ऑक्शन में मुंबई के अलावा भी कई फ्रेंचाइजी ने उन पर बड़ा दांव लगाया था। ग्रीन टॉप ऑर्डर में अटैकिंग बैटिंग करते हैं और पावरप्ले में तेजी से रन बनाते हैं। वे लगातार 140 से ज्यादा की स्पीड से मीडियम पेस बॉलिंग भी करते हैं।
23 साल के ऑस्ट्रेलियाई ऑलराउंडर ग्रीन ने अब तक 8 टी-20 इंटनरेशनल खेले हैं। इनमें उन्होंने 173.75 के स्ट्राइक रेट 139 रन बनाए। इस करियर में उन्होंने 2 फिफ्टी भी लगाईं, इनमें से एक तो पिछले साल सितंबर भारत के खिलाफ भारत में ही लगाई थी।
2. हैरी ब्रूक: टेस्ट में भी तेजी से रन बनाते हैं
इंग्लिश बैटर हैरी ब्रूक भी पहली बार IPL खेलने उतरेंगे। ऑक्शन में उन्हें SRH टीम ने 13.20 करोड़ रुपए में खरीदा था। बड़े शॉट खेलने की काबिलियत रखते हैं। पाकिस्तान और न्यूजीलैंड के खिलाफ टेस्ट सीरीज में उन्होंने कई तेज पारियां खेलीं।
बिग बैश, SA20, द हंड्रेड और PSL जैसी फ्रेंचाइजी लीग में अपनी छाप छोड़ चुके ब्रूक टी-20 में हर 16वीं बॉल पर छक्का लगाते हैं। वे अब तक 148.38 के स्ट्राइक रेट से 2,000 से ज्यादा रन बना चुके हैं। बैटिंग के अलावा वह मीडियम पेस बॉलिंग भी कर लेते हैं।
3. फिन एलन: विस्फोटक ओपनर, वर्ल्ड कप में चमक बिखेर चुके 
न्यूजीलैंड के 23 वर्षीय विकेटकीपर बैटर फिन एलन को रॉयल चैलेंजर्स बेंगलुरु ने मेगा ऑक्शन में 80 लाख रुपए की कीमत देकर खरीदा था। लेकिन पिछले सीजन उन्हें एक भी मैच खेलने का मौका नहीं मिला। इस बार उनके डेब्यू करने की उम्मीदें हैं।
कीवी बैटर के नाम 28 टी-20 मैचों में 160.41 के स्ट्राइक रेट से 616 रन हैं। इस करियर में उन्होंने एक शतक और 2 फिफ्टी लगाई हैं। पिछले साल ऑस्ट्रेलिया में खेले गए टी-20 वर्ल्ड कप के पहले ही मैच में उन्होंने ऑस्ट्रेलिया के खिलाफ विस्फोटक शुरुआत देकर टीम को जीत दिलाई थी।
4. विव्रांत शर्मा: J&K के टैलेंटेड ऑलराउंडर 
IPL मिनी ऑक्शन में जम्मू कश्मीर के ऑलराउंडर विव्रांत शर्मा का नाम सामने आते ही RCB और SRH टीम ने बोली लगाना शुरू कर दिया। 20 लाख की बेस प्राइस वाले विव्रांत को आखिर में 2.60 करोड़ रुपए की कीमत देकर SRH ने अपनी टीम में शामिल किया। इतनी बड़ी प्राइस की वजह उनकी धारदार बैटिंग और लेग स्पिन गेंदबाजी है।
पिछले सीजन घरेलू क्रिकेट में उन्होंने अपनी बैटिंग और बॉलिंग से सभी को प्रभावित किया। J&K के लिए घरेलू क्रिकेट के तीनों फॉर्मेट में उनके नाम 786 रन और 15 विकेट हैं। टी-20 क्रिकेट में उनके नाम 9 टी-20 में 6 विकेट हैं।
5. नूर अहमद: चाइनामैन स्पिनर SRH की परफेक्ट चॉइस
डेब्यू सीजन से ही अपनी मजबूत बॉलिंग के लिए मशहूर सनराइजर्स हैदराबाद टीम में डेल स्टेन, भुवनेश्वर कुमार और राशिद खान जैसे टॉप गेंदबाज रहे हैं। इसी टीम ने अब अफगानिस्तान के 18 साल के लेफ्ट आर्म रिस्ट स्पिन नूर अहमद को खरीदा है।
गूगली और लेग स्पिन जैसी वैरिएशन के साथ बॉलिंग करने वाले नूर हर 23वीं बॉल पर विकेट लेते हैं। अपने डेब्यू टी-20 मैच में ही उन्होंने जिम्बाब्वे के 4 बैटर्स को पवेलियन भेज दिया था।
6. जोशुआ लिटिल: न्यूजीलैंड के खिलाफ हैट्रिक से चौंकाया 
आयरलैंड के 23 वर्षीय लेफ्ट आर्म पेसर जोश लिटिल पहली बार IPL खेलने उतरेंगे। मिनी ऑक्शन में उन्हें गुजरात टाइटंस टीम ने 4.40 करोड़ रुपए देकर खरीदा था। लिटिल गेंद को दोनों दिशाओं में स्विंग कराने के लिए जाने जाते हैं।
पिछले साल खत्म हुए टी-20 वर्ल्ड कप में न्यूजीलैंड के खिलाफ मैच में उन्होंने हैट्रिक लेकर सुर्खियां बटोरी थीं। आयरलैंड के लिए 53 टी-20 मैचों में उन्होंने 62 विकेट लिए हैं। वह हर 17वीं बॉल पर विकेट लेते हैं। IPL से पहले वह SA20, LPL, द हंड्रेड और बिग बैश लीग में भी खेल चुके हैं।
7. फजल हक फारूकी: लेफ्ट आर्म स्विंग बॉलर 
अफगानिस्तान के इस लेफ्ट आर्म पेसर फजल हक फारूकी को 50 लाख रुपए की कीमत देकर SRH ने अपने साथ जोड़ा था। 50 से ज्यादा टी-20 विकेट ले चुके फारूकी इंटरनेशनल क्रिकेट में 7 से भी कम के इकोनॉमी रेट से गेंदबाजी करते हैं। वह भुवनेश्वर कुमार, उमरान मलिक, थंगारसु नटराजन और वॉशिंगटन सुंदर जैसे गेंदबाजों के बीच वैरिएशन के बेहतरीन ऑप्शन हो सकते हैं।
8. राजवर्धन हंगरगेकर: अंडर-19 वर्ल्ड कप में कमाया नाम 
2022 अंडर-19 वर्ल्ड कप में टीम इंडिया का प्रतिनिधित्व करने वाले राजवर्धन हंगरगेकर ने अपनी टीम की जीत में अहम भूमिका निभाई। IPL मेगा ऑक्शन में उन्हें CSK ने 1.50 करोड़ रुपए में खरीदा था। लोअर ऑर्डर में विस्फोटक बैटिंग करने के साथ राज लगातार 140+ की स्पीड से बॉलिंग भी कर लेते हैं।
उन्होंने अंडर-19 वर्ल्ड कप के 7 मैचों में 6 विकेट लेने के साथ 52 रन भी बनाए थे। वर्ल्ड कप से पहले उन्होंने अंडर-19 एशिया कप में भी शानदार प्रदर्शन किया था। लिस्ट-ए और टी-20 क्रिकेट के 19 मैचों में उनके नाम 30 विकेट हैं।
9. यश ठाकुर: घरेलू क्रिकेट में खुद को साबित कर चुके
बंगाल के लिए घरेलू क्रिकेट क्रिकेट खेलने वाले 24 साल के लेफ्ट आर्म पेसर यश ठाकुर को IPL मिनी ऑक्शन में लखनऊ सुपरजायंट्स ने 45 लाख रुपए देकर खरीदा था। मुश्ताक अली टी-20 ट्रॉफी में पिछले सीजन के 10 मैचों में उन्होंने 15 विकेट चटकाए थे। सेमीफाइनल में दिल्ली के खिलाफ एक ही ओवर में 2 विकेट लेकर उन्होंने टीम को एक रन की रोमांचक जीत दिलाई थी।
डेथ ओवर में विकेट निकालने की काबिलियत रखने वाले यश इससे पहले पंजाब किंग्स के नेट बॉलर थे। अंडर-19 वर्ल्ड कप 2018 में टीम इंडिया का हिस्सा रहे यश को अब जाकर IPL टीम का हिस्सा बनने का मौका मिला।
10. राज बावा: पंजाब ने 2 करोड़ देकर सभी को चौंकाया 
2022 अंडर-19 वर्ल्ड कप में टीम इंडिया का हिस्सा रहे राज अंगद बावा को पंजाब किंग्स ने मेगा ऑक्शन में 2 करोड़ रुपए देकर खरीदा था। उनकी बेस प्राइस महज 20 लाख रुपए थी। पिछले सीजन 2 मैचों के लिए पंजाब ने उन्हें मौका दिया था, लेकिन वह कुछ खास नहीं कर सके। ये सीजन उनका डेब्यू सीजन तो नहीं रहेगा, लेकिन वह इस बार टीम के लिए ज्यादा मैच खेलकर अपनी चमक बिखेर सकते हैं।
मीडियम पेस गेंदबाजी के साथ राज लोअर मिडिल ऑर्डर में बैटिंग भी कर लेते हैं। पिछले साल अंडर-19 वर्ल्ड कप में शानदार परफॉर्मेंस के बाद उन्होंने इंडिया-A के लिए न्यूजीलैंड के खिलाफ प्रभावी गेंदबाजी की थी।
ग्राफिक्स: कुणाल शर्मा & अंकित पाठक 
IPL से जुड़ी ये खबरें भी पढ़ें...
इम्पैक्ट प्लेयर रूल भारतीय ऑलराउंडर्स के लिए चुनौती:IPL में लखनऊ-राजस्थान को इससे फायदा; जानें टीमें कैसे करेंगी नियम का इस्तेमाल
इंडियन प्रीमियर लीग (IPL) का 16वां सीजन शुक्रवार 31 मार्च से शुरू हो रहा है। 4 बार की विजेता चेन्नई सुपरकिंग्स और डिफेंडिंग चैंपियन गुजरात टाइटंस के बीच लीग का पहला मैच अहमदाबाद के नरेंद्र मोदी स्टेडियम में खेला जाएगा। 10 टीमों के टूर्नामेंट में लीग स्टेज के 70 और प्लेऑफ के 4 मुकाबले होंगे। पढ़ें पूरी खबर
5 स्टार जो 2024 IPL में नहीं दिखेंगे:धोनी और अमित मिश्रा 40 पार, लगातार कम हो रहा डुप्लेसिस का स्ट्राइक रेट
दो दिन बाद IPL के 16वें सीजन की शुरुआत हो रही है। पहला मुकाबला 31 मार्च को डिफेंडिंग चैंपियन गुजरात टाइटंस और चेन्नई सुपरकिंग्स के बीच अहमदाबाद के नरेंद्र मोदी स्टेडियम में खेला जाएगा। पढ़ें पूरी खबर
दिल्ली कैपिटल्स से जुड़ सकते है ऋषभ पंत:हेड कोच रिकी पोंटिंग ने कहा - डगआउट में पंत की मौजूदगी टीम के लिए खास होगी
दिल्ली कैपिटल्स के हेड कोच रिकी पोंटिंग पिछले हफ्ते ही IPL के लिए टीम के कैंप के साथ जुड़ गए है। पोंटिंग ने इस दौरान कहा कि, मैंने ऋषभ से बात की है। हमें उम्मीद है कि वह इस सीजन में शामिल होंगे। मैं उन्हें अपने साथ सभी घरेलू मैच साथ रखना पसंद करूंगा। हमारे डगआउट और चेंजिंग रूम में उनकी मौजूदगी टीम के लिए खास होगी। पढ़ें पूरी खबर